 Aidha, amedai amekuwa akikosa maonesho na badala yake msanii mwenzake huyo hualikwa kutumbuiza sehemu mbalimbali huku akiutumia wimbo huo ambao anajua fika si wake.Akizungumza na Habarileo katika ofisi za gazeti hili jijini Dar es Salaam jana, Dj Mark amesema awali alikuwa akishirikiana na msanii huyo katika matamasha mbalimbali na alikuwa kama msaidizi wake.Lakini baada ya yeye kuurekodi wimbo huo Februari mwaka huu na kupigwa na televisheni mbalimbali pamoja na vituo vya redio, msanii mwenzake amekuwa akipita katika vituo vya redio na televisheni kudai kwamba wimbo huo ni wake na hivyo yeye ndiyo mhusika.DJ Mark alifafanua kwamba, licha ya yeye kwenda kwenye vituo vyote vya redio na televisheni kwa ajili ya kutoa ushahidi wake na pamoja na video ya wimbo huo, lakini anashangaa bado katika maonesho mengi anayoitwa kutumbuiza kwa kutumia wimbo huo ni mwingine.